Zu Willarige zälle mit de Streusydlige Egg, Jungholz, Schweikhof, Wyladige und Wickartsmiehli vyli rächt verschydeni Wyler. Wyladige, Schweikhof, Egg und Jungholz ßin di ältste Sydlige vo de Gegend, wo urkundlig nochgwyse werre chönne. Si ßin scho zwüschem 8. und em 10. Johrhundert als  Rodigssydlige vom Chloster z Säckinge entstande. Bis ins 14. Johrhundert ßin d Ortschafte vo de Ritter vo Wyladinge uff de Burg Wyladinge vo dört verwaltet worre. Nochdem s Rittergschlächt arm worre vo de Region eweggange isch, isch Willarige mit sine Wyler zu de Einig Rickebach cho.